***1 db határozati javaslat***

**Magyarországi Romák Országos Önkormányzata Közgyűlésének**

**2025. október 31-én tartandó ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Magyarországi Romák Országos Önkormányzat Székház használatával összefüggő tartozás rendezése**

**Iktatószám**: ……………………...…/2025.

**Mellékletek**: -

**Előterjesztést készítette**: Aba-Horváth István

**Véleményező bizottság: Pénzügyi Bizottság Bizottsági elnök: Bordás Géza**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Magyar Nemzeti Vagyonkezelő Zrt. (a továbbiakban: MNV Zrt.) 2025. október 10. napján elektronikus levélben kereste meg a Magyarországi Romák Országos Önkormányzatát (a továbbiakban: Önkormányzat) részletfizetés engedélyezése tárgyában.

Az Önkormányzat által - 1074 Budapest, Dohány utca 76. szám alatt található, 33679 hrsz-on nyilvántartott – Székház ingatlan meghatározott tulajdonrészének használatával összefüggésben felhalmozott használati díjból, valamint azok járulékaiból álló tartozás rendezése ügyében folytatott egyeztetésekre hivatkozással az MNV Zrt. engedélyezte az általa szabott feltételekkel és ütemezéssel a részletfizetést.

Jelen határozati javaslat mellékletét képezi a fentiekben nevesített levél, mely tartalmazza az ütemezést és minden releváns információt a témával kapcsolatban.

A levél kitér arra is, hogy a részletfizetés hatálybalépésének feltétele a tartozáselismerő nyilatkozat megtétele közjegyzői okiratba foglalva, mely nyilatkozat szintén a határozati javaslat mellékletét képezi.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta az **„Magyarországi Romák Országos Önkormányzat Székház használatával összefüggő tartozás rendezése”** tárgyú előterjesztést és az alábbi határozatot hozza:

1. A Magyarországi Romák Országos Önkormányzatának Közgyűlése elfogadja a Magyarországi Romák Országos Önkormányzat Székház használatával összefüggő tartozás rendezése ügyében a részletfizetés engedélyezését a 1. számú mellékletben lévő levél alapján.
2. A Magyarországi Romák Országos Önkormányzatának Közgyűlése elfogadja a részletfizetés hatálybalépéséhez szükséges - közjegyzői okiratba foglalandó - tartozáselismerő nyilatkozatot a 2. számú melléklet szerinti tartalommal.
3. A Magyarországi Romák Országos Önkormányzatának Közgyűlése felhatalmazza az Elnököt és a Hivatalvezetőt a részletfizetés engedélyezésével összefüggő feladatok elvégzésére, megállapodás aláírására, a kapcsolódó jognyilatkozatok megtételére, azok szükségszerű módosítására.
4. A Magyarországi Romák Országos Önkormányzatának Közgyűlése kimondja, hogy a részletfizetési megállapodás megkötését követően jogilag már nincs fennálló tartozás, így kezdeményezi a Székház ingatlan - meghatározott tulajdonrészének - ingyenes tulajdonba adását a korábbiakban meghozott határozatában foglalt tartalommal.

**Határidő: 2025. 10. 31.**

**Végrehajtásért felelős: elnök**

**Aba-Horváth István**

**elnök**