***1 db határozati javaslat***

**Magyarországi Romák Országos Önkormányzat Közgyűlésének**

**2025. október 31-én tartandó nyílt ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Bernáth Bálint a Magyarországi Romák Országos Önkormányzata roma hagyományokért és nyelvápolásért felelős tanácsnokának az alakuló üléstől 2025. október 15. napjáig végzett tevékenységéről szóló beszámolója**

**Iktatószám**: ……………………...…/2025.

**Mellékletek**: ……. db

**Előterjesztést készítette**: Aba-Horváth István

**Véleményező bizottság: - Bizottsági elnök: -**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Magyarországi Romák Országos Önkormányzatának Közgyűlése a 2024. október 3. napján tartott alakuló ülésen meghozott 8/2024. számú határozatával fogadta el a Szervezeti és Működési Szabályzat (a továbbiakban: SZMSZ) módosítását.

A Közgyűlés a fentiekben nevesített ülésén a 12/2024. számú határozatával döntött Bernáth Bálint tanácsnok megválasztásáról.

Az SZMSZ IV. Fejezet 1. pontja szól a Közgyűlés szerveinek feladat- és hatásköreiről, melynek keretében az 1.6. alpont tartalmazza a tanácsnokra vonatkozó rendelkezéseket.

***52. § A Közgyűlés az elnök javaslatára a (1)-(3) bekezdésekben meghatározott feladatok ellátásának felügyeletére legfeljebb három tanácsnokot választ:***

***(1) Magyarországi Romák Országos Önkormányzatának roma hagyományokért és nyelvápolásért felelős tanácsnoka;***

***(2) Magyarországi Romák Országos Önkormányzatának közművelődési tanácsnoka;***

***(3) Magyarországi Romák Országos Önkormányzatának roma nemzetiségi pályázatokért felelős tanácsnoka;***

***(4) A tanácsnok a feladatellátása során:***

***a) az Önkormányzat képviseletében a Közgyűlés határozatba foglalt írásos meghatalmazása alapján és a meghatalmazásban foglaltak szerint járhat el;***

***b) megállapításait, javaslatait a Közgyűlés részére terjeszti elő.***

***c) A Közgyűlés által választható tanácsnokok feladatköreit a Szervezeti és Működési Szabályzat 4. számú melléklete tartalmazza.***

Az SZMSZ 4. számú melléklete alapján a roma hagyományokért és nyelvápolásért felelős tanácsnok feladatai az alábbiak:

* Az Országos Roma Önkormányzat Oktatási és Kulturális Bizottságával együttműködve figyelemmel kíséri az Önkormányzat által fenntartott oktatási intézmények roma nemzetiségi nevelési, roma nyelv és hagyományápolást érintő szakmai tevékenységét;
* Az Országos Roma Önkormányzat Oktatási és Kulturális Bizottságával együttműködve véleményezi a roma nemzetiségi nevelést érintő, törvény, rendelet, tanterv, és tankönyvkiadási koncepciók tervezeteit,
* Az Országos Roma Önkormányzat Oktatási és Kulturális Bizottságával együttműködve javaslatot tesz az Önkormányzat által fenntartott oktatási intézmények roma hagyományok és roma nyelvápolás fejlesztését érintő kérdésekben;
* Kapcsolatot tart az ország területén működő roma nyelvet és tradicionális hagyományokat őrző, ápoló szervezetekkel.

Bernáth Bálint tanácsnok – a fentiek alapján - jelen beszámolóban foglalta össze az alakuló üléstől 2025. október 15. napjáig terjedő időszakra vonatkozóan a szakterületéhez kapcsolódó feladatok ellátását.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

A Magyarországi Romák Országos Önkormányzatának Közgyűlése megtárgyalta **„Bernáth Bálint a Magyarországi Romák Országos Önkormányzata roma hagyományokért és nyelvápolásért felelős tanácsnokának az alakuló üléstől 2025. október 15. napjáig végzett tevékenységéről szóló beszámolója”** tárgyú előterjesztést és az alábbi határozatot hozza:

A Magyarországi Romák Országos Önkormányzatának Közgyűlése elfogadja Bernáth Bálint a Magyarországi Romák Országos Önkormányzata roma hagyományokért és nyelvápolásért felelős tanácsnokának az alakuló üléstől 2025. október 15. napjáig végzett tevékenységéről szóló beszámolóját a melléklet szerinti tartalommal.

**Határidő: 2025. 10. 31.**

**Végrehajtásért felelős: elnök**

**Aba-Horváth István**

**elnök**