***1 db határozati javaslat***

**Magyarországi Romák Országos Önkormányzata Közgyűlésének**

**2025. október 31-én tartandó ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **Országos Roma Sportközpont intézményvezetői pályázatának értékelése, megbízott intézményvezető kinevezésének meghosszabbítása, valamint ismételt intézményvezetői pályázat kiírása**

**Iktatószám**: ……………………...…/2025.

**Mellékletek**: -

**Előterjesztést készítette**: Aba-Horváth István

**Véleményező bizottság: - Bizottsági elnök:**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

A Magyarországi Romák Országos Önkormányzatának Közgyűlése 2025. május 27. napján tartott ülésén elfogadott 45/2025. (V. 27.) határozatával döntött az Országos Roma Sportközpont (a továbbiakban: Sportközpont) intézményvezetői pályázatának értékelése és megbízott intézményvezető kinevezése tárgyában.

A fentiekben jelölt határozat alapján a Közgyűlés a Sportközpont intézményvezetői feladatainak ellátásával – figyelemmel arra, hogy a kiírt intézményvezetői pályázat eredménytelen volt – 2025. június 1. napjától 2025. október 31. napjáig Dancsné Iváncsik Erikát bízta meg. Továbbá ugyanebben a határozatban a Közgyűlés döntést hozott arról is, hogy a Sportközpont intézményvezetői pályázatának kiírására 2025. június hónapban ismételten sor kerül.

A Közgyűlés 2025. május 27. napján tartott ülésén elfogadott 46/2025. (V. 27.) határozatában döntött a Sportközpont esetében ismételt intézményvezetői pályázat kiírásáról. A határozat mellékletét képező felhívás alapján meghirdetésre került az intézményvezetői megbízás.

A pályázatok benyújtásának határideje 2025. augusztus 31. napja volt, összesen 4 db pályázat érkezett. A jelentkezők szakmai meghallgatását az Önkormányzat Hivatalának munkatársai bonyolították le az Elnökséggel közösen. Az interjún részt vevő munkatársak és az Elnökség részvételéről jelenléti ív készült. Az interjúk 2025. szeptember 30. napján lezajlottak.

A személyes meghallgatásokon az egyes pályázók szakmai életútjának és képesítéseinek, személyes kompetenciáinak összehasonlítása történt. 4 fő pályázóból 2 fő mutatkozott alkalmasnak az intézményvezetői megbízásra. A pontozások alapján hasonló pontszámot kapott mindkét pályázó 10-es skálán. Megállapítást nyert azonban, hogy az alkalmas pályázók egyéb elfoglaltságaik miatt nem tudják teljes mértékben ellátni az intézményvezetői megbízást, így jelen pályázat eredménytelennek minősül.

A fentiek alapján indokolt ismételten a vezetői megbízásra irányuló pályázatot kiírni és ezzel egyidejűleg Dancsné Iváncsik Erika megbízott intézményvezetői megbízását 2026. január 31. napjáig meghosszabbítani.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta **„Országos Roma Sportközpont intézményvezetői pályázatának értékelése, megbízott intézményvezető kinevezésének meghosszabbítása, valamint ismételt intézményvezetői pályázat kiírása”** tárgyú előterjesztést és az alábbi határozatot hozza:

1. A Magyarországi Romák Országos Önkormányzatának Közgyűlése az Országos Roma Sportközpont intézményvezetői feladatainak ellátásával – figyelemmel arra, hogy a kiírt intézményvezetői pályázat eredménytelen volt – 2025. november 1. napjától 2026. január 31. napjáig Dancsné Iváncsik Erikát bízza meg.
2. A Magyarországi Romák Országos Önkormányzatának Közgyűlése döntést hoz arról, hogy az Országos Roma Sportközpont intézményvezetői pályázatának kiírására 2025. november hónapban ismételten sor kerül, és egyben elfogadja az Országos Roma Sportközpont intézményvezetői pályázati kiírását a melléklet szerinti tartalommal.
3. A Magyarországi Romák Országos Önkormányzatának Közgyűlése megbízza az Elnököt a kinevezéssel összefüggő feladatok elvégzésére, a szükséges dokumentumok aláírására, az egyéb jognyilatkozatok megtételére, és azok szükségszerű módosítására.

**Határidő: 2025. 10. 31.**

**Végrehajtásért felelős: elnök**

**Aba-Horváth István**

**elnök**