***1 db határozati javaslat***

**Magyarországi Romák Országos Önkormányzata Közgyűlésének**

**2025. október 31-én tartandó ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **A Teleki József Általános Iskola és Szakképző Iskola 2025/2026. tanévi munkatervének jóváhagyása**

**Iktatószám**: ……………………...…/2025.

**Mellékletek**: -

**Előterjesztést készítette**: Aba-Horváth István

**Véleményező bizottság: - Bizottsági elnök:**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

Az iskolai munkaterv határozza meg az iskolai tanév helyi rendjét. Ennek elkészítéséhez az igazgató kikérte jogszabály szerint a nevelőtestület, iskolai szülői szervezet, a tanulókat érintő programokat illetően az iskolai diákönkormányzat véleményét.

A munkaterv tartalmára vonatkozó előírásokat a 20/2012.(VIII.31.) EMMI rendelet tartalmazza. Ezen felül az iskolában az aktuális tanév rendjéről szóló miniszteri rendelet határozza meg a tanítás nélküli munkanapok számát.

A Teleki József Általános Iskola és Szakképző Iskola nevelőtestülete 2025. augusztusi tanévnyitó értekezletén a Munkatervet elfogadta, mely rögzíti a tanév helyi rendjét, továbbá tartalmazza

1. az iskolai tanítás nélküli munkanapok időpontját, felhasználását,
2. az iskolai szünetek időtartamát,
3. az iskolában a nemzetünk szabadságtörekvéseit tükröző, továbbá nemzeti múltunk mártírjainak emlékét, példáját őrző, az aradi vértanúk (október 6.), a kommunista és egyéb diktatúrák áldozatai (február 25.), a holokauszt áldozatai (április 16.), a Nemzeti Összetartozás Napja (június 4.), a március 15-ei és az október 23-ai nemzeti ünnepek, valamint az iskola hagyományai ápolása érdekében meghonosított egyéb emléknapok, megemlékezések időpontját,
4. az iskolai élethez kapcsolódó ünnepek megünneplésének időpontját,
5. a nevelőtestületi értekezletek, szülői értekezletek, fogadóórák időpontját,
6. az intézmény bemutatkozását szolgáló pedagógiai célú iskolai nyílt nap tervezett időpontját,
7. a tanulók fizikai állapotát felmérő vizsgálat időpontját,
8. az általános iskolák 1–8. évfolyamán, a tanítási év során tervezett színházi, látogatásának előre tervezhető időszakát.

Az iskola a 2025/2026. tanévben is bekapcsolódik az Útravaló Ösztöndíjprogramba

* Út a szakmához alprogramban való részvétel
* Út a középiskolába alprogramban való részvétel

(minimum tanulmányi átlag 3,00)

A Köznev.tv. 83.§ alapján a fenntartónak jóvá kell hagynia a köznevelési intézmény éves munkatervét.

A határozati javaslat melléklete:

Teleki József Általános Iskola és Szakképző Iskola 2025/2026. tanévre szóló munkaterve

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta **„A Teleki József Általános Iskola és Szakképző Iskola 2025/2026. tanévi munkatervének jóváhagyása”** tárgyú előterjesztést és az alábbi határozatot hozza:

A Magyarországi Romák Országos Önkormányzata Közgyűlése a Teleki József Általános Iskola és Szakközépiskola (Székhelye: 3044 Szirák, Petőfi út 32.) 2025/2026. tanévi munkatervét jóváhagyja.

**Határidő: 2025. 10. 31.**

**Végrehajtásért felelős: elnök**

**Aba-Horváth István**

**elnök**