***1 db határozati javaslat***

**Magyarországi Romák Országos Önkormányzata Közgyűlésének**

**2025. október 31-én tartandó ülésére**

**ELŐTERJESZTÉS**

**Előterjesztő**: Aba-Horváth István

1. **Tárgy**: **A Magyarországi Romák Országos Önkormányzata, a Magyarországi Romák Országos Önkormányzatának Hivatala, valamint az Önkormányzat fenntartásában működő Intézmények, és köznevelési intézmények 2025. évi költségvetésének III. számú módosítására**

**Iktatószám**: ……………………...…/2025.

**Mellékletek**: -

**Előterjesztést készítette**: Aba-Horváth István

**Véleményező bizottság: Pénzügyi Bizottság Bizottsági elnök: Bordás Géza**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

Az államháztartásról szóló 2011.évi CXCV. törvény (Áht.) 34 § (5) bekezdése negyedévente ír elő módosítási kötelezettséget:

„Áht. 34§ (5) A képviselő-testület a (2) és (3) bekezdés szerinti előirányzat-módosítás, előirányzat átcsoportosítás átvezetéseként - az első negyedév kivételével – negyedévenként, a döntés szerinti időpontokban, de legkésőbb az éves elemi beszámoló elkészítésének határidőjéig, december 31-ei hatállyal módosítja költségvetési rendeletét.

A Közgyűlés mechanizmusától függően ezek az időpontok nem minden esetben tarthatók, mivel határozatképtelenség esetén a rendelet nem módosítható.

Az önkormányzat részére folyósított, és a fenntartásában működő intézményeknek intézményfinanszírozásként továbbadott támogatások mind az önkormányzat, mind az intézmények költségvetési előirányzatait módosítják.

Az Önkormányzat 2025. évi költségvetése 2025. január 14-én a 4/2025. (I.14.) számú Közgyűlési határozattal került elfogadásra. Az eredeti előirányzatok meghatározása tételes költség kimutatások, előzetes kalkulációk alapján történt tervezésre.

A Magyarországi Romák Országos Önkormányzatának Közgyűlése 2025. május 27-én tárgyalta az önkormányzat 2024.évi költségvetésének végrehajtásáról szóló zárszámadást, melyet a 34/2025.(V.27) számú Közgyűlési határozatával fogadott el. A zárszámadásban a jogszabályi feltételeknek eleget téve tételesen kimutatásra került az önkormányzat, a hivatal és az önkormányzat fenntartásában működő intézmények előző évi maradványa, mely feladattal, kötelezettséggel terhelt maradványként került jóváhagyásra. A 2025.évi költségvetés I. számú módosítására a zárszámadás elfogadását követően, került sor.

A Közgyűlés a költségvetés II. számú módosítását 2025. augusztus 26. napján fogadta el a 75/2025. (VIII.26) számú határozatával. A Roma nemzetiségi kulturális kezdeményezések 2025. évi költségvetési támogatására" címmel kiírt nyílt pályázatán a Magyarországi Romák Országos Önkormányzata 900.000, -Ft visszanem térítendő támogatásban részesült. A benyújtott és jóváhagyott költségvetés alapján a támogatás az Önkormányzat költségvetésében átvezetésre kerül.

A költségvetés soron következő III. számú módosítása az alábbiak okán indokolt:

* Realizált bevételek,
* A költségvetésben tervezett tartalékok feloldása

**Pályázati támogatások**

**ZENE-25-0098 „Mindenki szívében van egy dallam”**

A „*Zenei Program megvalósítása - mindenki szívében van egy dallam* „elnevezésű pályázati felhívásra a Magyarországi Romák Országos Önkormányzata pályázatot nyújtott be, melyet a Társadalmi Esélyteremtési Főigazgatóság a tartalmi- és formai követelmények meglétének felülvizsgálatát követően támogatásra érdemesnek minősített és 1.500.000 Ft támogatás kiutalásáról intézkedett. A pályázat megvalósításának időszaka 2025. szeptember 01-től- 2026. június 30-ig tart. Ebből adódóan a 2025. évben fel nem használt támogatás a 2026. évre kimutatott maradvány, mint feladattal terhelt maradvány részét fogja képezni.

|  |  |
| --- | --- |
| **Előirányzat megnevezése** | **Összege** |
| Személyi juttatások /2 fő zenei oktató megbízásidíja,1 fő szociális segítő | 1.140.000, -Ft |
| Irodaszer, nyomtatvány | 50.000, -Ft |
| Catering költségek | 160.000, -Ft |
| Szakmai tevékenységet segítő szolgáltatások | 150.000, -Ft |
| **ÖSSZESEN KIADÁSOK** | **1.500.000, -Ft** |

**ROMA-NEMZ-KUL-25-0009**

A Költségvetés II. számú módosításánál kimutatott ROMA-NEMZ-KUL-25-0009 azonosítószámú pályázat egy soron szereplő előirányzata a pályázati támogatás felhasználása során több költségvetési sort érintett, melynek okán az érintett tételek előirányzata is változott. A számviteli folyamatok rögzítése során az adott tételek felhasználása is kimutatható.

|  |  |  |
| --- | --- | --- |
| **Előirányzat megnevezése** | **Összege** | **Teljesítés** |
| Irodaszer, nyomtatvány | 40.000, -Ft | 39.370, -Ft |
| Weblap üzemeltetés | 40.000, -Ft | 39.370, -Ft |
| Szakmai tevékenységet segítő szolgáltatások | 630.000, -Ft | 629.921, -Ft |
| Mc. Le nem vonható ÁFA | 190.000, -Ft | 191.339, -Ft |
| **ÖSSZESEN KIADÁSOK** | **900.000, -Ft** | **900.000, -Ft** |

**Tartalékok**

A 2025.évi költségvetésben tervezett tartalékok felhasználására az alábbiak szerint kerül sor.

* A felhalmozási beruházási tartalékok kiadása soron tervezett 30.000.000, -Ft előirányzat felhasználásra kerül a Nemzeti Vagyonkezelő Zrt. részére a Dohány utcai székház bérleti díjának rendezéséhez, a K33 bérleti és lízing díjak rovaton, illetve a és a K35 működési célú Áfa befizetése rovaton.
* A személyi juttatások tartalék előirányzatából 52.546.027, -Ft előirányzat felhasználásra kerül a Nemzeti Vagyonkezelő Zrt. részére a Dohány utcai székház bérleti díjának rendezéséhez, a K33 bérleti és lízing díjak rovaton, illetve a és a K35 működési célú Áfa befizetése rovaton.
* A munkáltatót terhelő járulékok tartalék előirányzatából 6.830.984, -Ft kerül előirányzat felhasználásra kerül a Nemzeti Vagyonkezelő Zrt. részére a Dohány utcai székház bérleti díjának rendezéséhez, a K33 bérleti és lízing díjak rovaton, illetve a és a K35 működési célú Áfa befizetése rovaton.

Fenti tartalék előirányzatok összesen 89.377.011,-Ft összegben a Magyar Nemzeti Vagyonkezelő részére történő 2025.04.01-től 2025.december 31-ig időszakra kiszámlázott havonta 9.930.779, -Ft összegben jelentkező bérletidíjak és ÁFA kiadásuk rendezéséhez kerülnek felhasználásra.

**Adósságrendezés**

A Magyarországi Romák Országos Önkormányzata a BM/1303-3/2025 számú Támogatói Okiratban 1.374.100.000, -Ft működési célú támogatásban részesült az önkormányzat felhalmozott tartozásainak rendezésével összefüggő költségek finanszírozása érdekében. Forrása a Kvtv. 1. melléklet, XIV. Belügyminisztérium fejezet 20.fejezeti kezelésű előirányzatok cím 5. Társadalmi felzárkózást segítő programok alcím 10. Magyarországi Romák Országos Önkormányzata támogatása jogcímcsoport megnevezésű fejezeti kezelésű előirányzata.

Az előirányzat a K5 egyéb működési célú kiadások előirányzaton került tervezésre. A támogatás felhasználásakor a kiadási előirányzatok tényleges felhasználása az alábbiak szerint történt meg:

|  |  |  |  |  |
| --- | --- | --- | --- | --- |
| **Előirányzat megnevezése** | **Rovat** | **Eredeti előirányzat** | **Módosítás** | **Módosított előirányzat** |
| Egyéb működési célú kiadások/költségvetési támogatások visszafizetése/ | K35 | 1.374.100.000 | - 234.961.056 | 1.139.138.944 |
| Informatikai eszközök bérletidíj | K32 | 0 | 90.280, - | 90.280, - |
| Szolgáltatási kiadások /víz, karbantartás, üzemeltetés/ | K33 | 0 | 581.119, - | 581.119, - |
| Épületfelújítás /Tiszapüspöki Általános Iskola TBK per/ | K7 | 0 | 6.294.120, - | 6.294.120, - |
| Késedelmi kamat, ügyleti kamat | K355 | 0 | 227.995.537 | 227.995.537, - |
| ÖSSZESEN KIADÁSOK |  | 1.374.100.000 | 0 | 1.374.100.000, - |

A tényleges felhasználás a 2016-2023.év vonatkozásában visszafizetett működési célú támogatások tőke összegeit, és azokhoz kapcsolódó kamat kiadások részteljesítését, valamint a beérkező 2024. -évre vonatkozó elmaradt számlarendezések, illetve a Tiszapüspöki Általános Iskola EFOP projektjével kapcsolatos tervezői költségének a vállalkozó által peres úton érvényesített kifizetéseit tartalmazzák.

**ÖNKORMÁNYZAT**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Magyarországi Romák Országos Önkormányzata előirányzat megnevezése** | **Eredeti előirányzat 2025.év** | **I. Módosítás 34/2025.(V.27)** | **Módosított előirányzat május** | **II. Módosítás augusztus 26** | **Módosított előirányzat /2025.(V.26)** | **Módosítás 2025.X.31** | **Módosított előirányzat X.31.** |  |
| Személyi juttatások ZENE-25-0098 pály. | 79 146 600 | 247 432 435 | 326 579 035 | -38 281 717 | 288 297 318 | 1.140.000 | 289.437.318 |  |
| Munkaadót terhelő járulékok | 9 958 808 | 34 985 248 | 44 944 056 | -4 860 964 | 40 083 092 | 0 | 40.083.092 |  |
| Dologi kiadások | 119 497 135 | 332 009 913 | 451 507 048 | -15 841 919 | 435 665 129 | 89.377.011 | 525.042.140 |  |
| Dologi kiad-ROMA- NEMZ-KUL-25-0009 | 0 | 0 | 0 | 900 000 | 900 000 | 0 | 900.000 |  |
| Dologi kiadások ZENE-25-0098 pályázat | 0 | 0 | 0 | 0 | 0 | 360.000 | 360.000 |  |
| Egyéb mc. kiadások /adósság/ | 1 374 100 000 | 0 | 1 374 100 000 | 0 | 1 374 100 000 | 0 | 1.374.100.000 |  |
| Egyedi támogatás | 34 998 500 | 0 | 34 998 500 | 0 | 34 998 500 | 0 | 34.998.500 |  |
| Fejlesztési tartalék | 30.000.0000 | 0 | 30.000.000 | 0 | 30.000.000 | -30.000.000 | 0 |  |
| Általános tartalék | 91 516 729 | 0 | 91 516 729 | 0 | 91 516 729 | -59.377.011 | 32.139.718 |  |
| Elnöki keret | 10.000.000 | 0 | 10.000.000 | 0 | 10.000.000 | 0 | 10.000.000 |  |
| **KÖLTSÉGVETÉSI KIADÁSOK** | **1 749 217 772** | **614 427 596** | **2 363 645 368** | **- 58 084 600** | **2 305 560 768** | **1.500.000** | **2.307.060.768** |  |
| Finanszírozási kiadások intézmények | 339 280 728 | 0 | 339 280 728 | 58 984 600 | 398 265 328 | 0 | 398.265.328 |  |
| Finanszírozási kiadások Iskolák | 0 | 0 | 0 | 342 820 968 | 342 820 968 | 0 | 342.820.968 |  |
| **FINANSZÍROZÁSI KIADÁSOK ÖSSZESEN** | **339 280 728** | **0** | **339 280 728** | **401 805 568** | **741 086 296** | **0** | **741.086.296** |  |
| **KIADÁSOK ÖSSZESEN** | **2 088 498 500** | **614 427 596** | **2 702 926 096** | **343 720 968** | **3 046 647 064** | **1.500.000** | **3.048.147.064** |  |
| **BEVÉTELEK** |  |  |  |  |  |  |  |  |
| Egyéb mc. Támogatás bevétele BM működési támogatás | 679 400 000 | 0 | 679 400 000 | 0 | 679 400 000 | 0 | 679.400.000 |  |
| Egyéb mc. Támogatás bevétele BM Adósságrendezés | 1 374 100 000 | 0 | 1 374 100 000 | 0 | 1 374 100 000 | 0 | 1.374.100.000 |  |
| Egyéb mc. Egyedi támogatás bevétele BM | 34 998 500 | 0 | 34 998 500 | 0 | 34 998 500 | 0 | 34.998.500 |  |
| Egyéb mc. Bevétel Köznevelési normatíva | 0 | 0 | 0 | 342 820 968 | 342 820 968 | 0 | 342.820.968 |  |
| Egyéb m. c. támogatás ROMA-NEMZ-KUL-25-0009 | 0 | 0 | 0 | 900 000 | 900 000 | 0 | 900.000 |  |
| Egyéb m. c. támogatás ZENE-25-0098 | 0 | 0 | 0 | 0 | 0 | 1.500.000 | 1.500.000 |  |
| **KÖLTSÉGVETÉSI BEVÉTELEK** | **2 088 498 500** | **0** | **2 088 498 500** | **343 720 968** | **2 432 219 468** | **1.500.000** | **2.433.719.468** |  |
| 2024.évi maradvány bevétele | 0 | 614 427 596 | 614 427 596 | 0 | 614 427 596 | 0 | 614.427.596 |  |
| **Finanszírozási bevételek összesen** | **0** | **614 427 596** | **614 427 596** | **0** | **614 427 596** | **0** | **614 427 596** |  |
| **BEVÉTELEK MINDÖSSZESEN** | **2 088 498 500** | **614 427 596** | **2 702 926 096** | **343 720 968** | **3 046 647 064** | **1.500.000** | **3.048.147.064** |  |

Az Önkormányzat fenntartásában működő intézmények és a Hivatal költségvetésében tervezett és a Közgyűlés által jóváhagyott módosított előirányzatok vonatkozásában változás nem történt, ennek okán jelen költségvetési rendelet előterjesztés előirányzat módosítást nem tartalmaz.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati javaslat**

**…………/2025. (X.31.) Magyarországi Romák Országos Önkormányzatának Közgyűlési sz. határozata**

1. *A Magyarországi Romák Országos Önkormányzatának közgyűlése a nemzetiségek jogairól szóló 2011. évi CLXXIX. törvény 114. § (1) bekezdésének d) pontjában kapott felhatalmazás, valamint az Államháztartásról szóló 2011. évi CXCV. törvény 34. § (4) bekezdésében foglalt kötelezettség alapján, összhangban a Szervezeti és Működési Szabályzat 13. § b) pontjával a Magyarországi Romák Országos Önkormányzatának 2025. évi költségvetését a jelen határozat elválaszthatatlan mellékletét képező táblázatban foglaltak szerint módosítja.*
2. *A Magyarországi Romák Országos Önkormányzatának közgyűlése a nemzetiségek jogairól szóló 2011. évi CLXXIX. törvény 114. § (2) bekezdésének kapott felhatalmazás, valamint az Államháztartásról szóló 2011. évi CXCV. törvény 34. § (4) bekezdésében foglalt kötelezettség alapján a Magyarországi Romák Országos Önkormányzatának, és a Magyarországi Romák Országos Önkormányzata Hivatalának 2025.évi költségvetését a jelen határozat elválaszthatatlan részét képező táblázatban foglaltak szerint módosítja.*

|  |  |
| --- | --- |
| *Felelős:* | *Aba-Horváth István elnök* |
| *Határidő:* | *folyamatos*  *Aba-Horváth István*  *elnök* |
|  |  |
|  |  |
|  |  |