***1 db határozati javaslat***

**Magyarországi Romák Országos Önkormányzata Közgyűlésének**

**2025. október 31-én tartandó ülésére**

**ELŐTERJESZTÉS**

**Előterjesztő**: Aba-Horváth István

**Tárgy**: **2026. évi belső ellenőrzési munkaterv elfogadása**

**Iktatószám**: ……………………...…/2025.

**Mellékletek**: -

**Előterjesztést készítette**: Aba-Horváth István

**Véleményező bizottság, Pénzügyi Bizottság Bizottsági elnök: Bordás Géza**

**Egyéb véleményező szerv: -**

**Törvényességi véleményezésre benyújtás időpontja:** ………………………………..

**Törvényességi ellenőrzést végezte:**

**Látta:**

**Egyéb meghívottak:** -

**NYILVÁNOS ÜLÉS / ZÁRT ÜLÉS**

**Tisztelt Közgyűlés!**

*A 370/2011. (XII. 31.) Korm. rendelet (Ber.) 31. §-a alapján a költségvetési szerv belső ellenőrzési vezetője kockázatelemzés alapján éves ellenőrzési tervet készít. Amennyiben a költségvetési szerv nem foglalkoztat belső ellenőrt, a költségvetési szerv vezetője köteles gondoskodni a költségvetési szerv belső ellenőrzésének külső erőforrás bevonásával történő megszervezéséről. Az erre vonatkozó megállapodásban rendelkezni kell arról, hogy a belső ellenőrzési vezetői tevékenységeket a külső erőforrás látja el.*

1. A lehetséges ellenőrzési feladatok összeállítása után a felállított értékelési szempontok:

* Ellenőrzési környezet
* Az ellenőrzés gyakorisága
* Kötelező ellenőrzések
* Pénzügyi hatás
* Dokumentált folyamatok

1. Pontrendszer kialakítása: **0-5-ig**
2. Súlyozási érték, mely meghatározza az egyes kockázati tényezők rendszerekre gyakorolt hatását, egyben megkönnyíti a rangsorolást: **8-500-ig**

Az értékelési szempontok pontozása az alábbiak alapján történik:

**Ellenőrzési környezet (pontozás 0-5-ig, súlyszám: 8):** 5-öst adunk annak jelzésére, hogy a korábbi ellenőrzések jelentős szabálytalanságot, hibát tártak fel az adott területen. 0 jelzi, hogy nem ismeretes, illetve nem várható semmiféle ellenőrzési probléma.

**Az ellenőrzés gyakorisága (pontozás 0-5-ig, súlyszám 8):** 5-öst alkalmazunk annak jelzésére, hogy a területet célszerű évente ellenőrizni, 0 pontszám annak jelzésére, hogy ezt a területet egy éven belül ellenőriztük és nincs újból előforduló követelmény.

**Kötelező ellenőrzések (pontozás 0-1-ig, súlyszám 500)**: 1 pontot adunk, ha ezt ellenőrzési jogszabályi előírás követeli meg, 0-5 pont, ha a szervezet vezetője javasolja, egyébként 0 pont.

**Pénzügyi hatás (pontozás 0-5-ig, súlyszám 10):** Annak jelzése, hogy e területnek milyen közvetlen hatásai vannak a bevételek, illetve a költségek alakulására.

**Dokumentált folyamatok (pontozás 0-5-ig, súlyszám 10):** 5-öst alkalmazunk annak jelzésére, hogy nincsenek dokumentált folyamatok, tisztázatlanok a felelősségi körök (pl., szabályzatok, együttműködési megállapodások hiányossága).

A kockázati összpont-számot (végleges kockázati értéket) az adott pontok súlyozási értékkel való beszorzása adja ki. A csökkenő pontszámok szerinti sorba rendezés mutatja az ellenőrzési témák prioritását. **Alacsony kockázat:** 0-36 kockázati érték, **közepes kockázat:** 37-108 kockázati érték, **magas kockázat:** 109 kockázati értéktől.

Az összesítés után készíthető el az éves ellenőrzési terv, mely a tárgyévre tervezett ellenőrzéseket részletezi. A Ber. 31. § (4) bekezdése alapján az alábbiakat tartalmazza:

* Az ellenőrzési tervet megalapozó elemzéseket, különös tekintettel a kockázatelemzésre;
* A tervezett ellenőrzések tárgyát;
* Az ellenőrzések célját;
* Az ellenőrizendő időszakot;
* A szükséges ellenőrzési kapacitás (erőforrás szükséglet) meghatározását;
* Az ellenőrzések típusát, módszereit;
* Az ellenőrzések ütemezését;
* Az ellenőrzött szerv, illetve szervezeti egységek megnevezését.

A tervezett ellenőrzések elvégzéséhez szükséges ellenőri nap az erőforrás-szükséglet felmérés alapján becsülhető meg. A belső ellenőrzési tervet, az erőforrás szükségletet, ezek esetleges időközi változásait a Közgyűlés fogadja el.

A határozati javaslat mellékletei:

- 1. sz. melléklet tartalmazza a kockázatelemzést,

- 2. sz. melléklet tartalmazza a 2026. évi ütemtervet.

Kérem a Tisztelt Közgyűlést az előterjesztést megvitatni és az alábbi határozati javaslatot elfogadni!

**Határozati Javaslat**

Az Magyarországi Romák Országos Önkormányzatának Közgyűlése megtárgyalta az **„2026. évi belső ellenőrzési munkaterv elfogadása”** tárgyú előterjesztést és az alábbi határozatot hozza:

1. A Magyarországi Romák Országos Önkormányzatának Közgyűlése elfogadja a 2026. évi belső ellenőrzési ütemtervet az 1. számú mellékletben lévő tartalommal.
2. A Magyarországi Romák Országos Önkormányzatának Közgyűlése elfogadja a 2026. évi belső ellenőrzési munkatervhez kapcsolódó kockázatelemzést a 2. számú mellékletben lévő tartalommal.
3. A Magyarországi Romák Országos Önkormányzatának Közgyűlése felhatalmazza az Elnököt a kapcsolódó jognyilatkozatok megtételére, azok szükségszerű módosítására.

**Határidő: 2025. 10. 31.**

**Végrehajtásért felelős: elnök**

**Aba-Horváth István**

**elnök**